  Анжелика Тихонова корреспондент Туэ 16-тӥ толсурлы Удмуртиын кынман висёнъёс аляны кутскемлэсь азьвыл 730 сюрс 720 адями пуэдлэсь прививкаос пуктӥз. Со пӧлысь 224 сюрс 608-эз – нылпиос. Со сярысь Роспотребнадзорлэн элькунъя управлениезлэн пресс-службаез ивортэ. Вакцинациез 48,4 процентэз элькунамы улӥсьёс ортчизы. Федерал коньдэтысь уксё чотын 651 сюрс 353 адямилы прививка пуктӥзы, элькун коньдэт чотын – 74 сюрс адямилы, мукет интыысь коньдонэн – 5 сюрс 367 адямилы Вузкарон интыосын ужасьёслы чакламлэсь 113,6 процентэзлы прививка пуктӥзы, дышетон удысын ужасьёслы – 106,5 процентэзлы, транспорт удысын тыршисьёслы – 106,9 процентэзлы, коммунальной удысын – 101,5 процентэзлы, эмъюртъёсын ужасьёслы – 98,1 процентэзлы, студентъёслы – 100,4 процентэзлы. Роспотребнадзорысь ӧнерчиос пусъё , вакцинация пуэдэз алонын тужгес пайдаё амал луэ. Кылем арын прививка пуктэмъёс пӧлын секыт висьёс ӧй вал. Тодэ вайытом, туэ сӥзьыл Удмуртие пуэдлы пумит «Ультриксквадри» выль вакцинаез вайизы. Тегъёс: Ижкар Роспотребнадзор висён Удмуртия тазалыкезутён прививка  